NDR โชว์ยอดขายกว่า 1 ล้านเส้น ตั้งเป้าขึ้นแท่นผู้นำยาง TL Expert
NDR รุกหนักรุกหนักธุรกิจยาง ตั้งเป้าขึ้นแท่นผู้นำยาง Tubeless (TL) พร้อมก้าวสู่การเป็นผู้เชี่ยวชาญด้านยางล้อ ระบุผู้บริโภคให้การตอบรับดี เผยมียอดขายสู่ตลาดแล้วกว่าล้านเส้นสะท้อนความเชื่อมั่นผู้บริโภค
NDR รุกหนักรุกหนักธุรกิจยาง ตั้งเป้าขึ้นแท่นผู้นำยาง Tubeless (TL) พร้อมก้าวสู่การเป็นผู้เชี่ยวชาญด้านยางล้อ ระบุผู้บริโภคให้การตอบรับดี เผยมียอดขายสู่ตลาดแล้วกว่าล้านเส้น
23 พ.ค. 2565

นายชัยสิทธิ์ สัมฤทธิวณิชชา กรรมการผู้จัดการ บริษัท เอ็น.ดีรับเบอร์ จำกัด (มหาชน) หรือ NDR เปิดเผยว่า บริษัทพร้อมที่จะก้าวสู่ผู้นำยางในกลุ่ม Tubeless (TL) พร้อมเน้นย้ำความเป็น TL Expert เพื่อสะท้อนความเชื่อมั่นและความมั่นใจให้แก่ผู้บริโภคมากขึ้น
โดยระยะเวลากว่า 15 ปี ที่บริษัทฯได้ทำงานร่วมกับบริษัทฯชั้นนำในอุตสาหกรรมยางล้อในต่างประเทศ ที่มีประสบการณ์ และองค์ความรู้ต่าง ๆ มาอย่างยาวนาน  เราได้นำองค์ความรู้ที่ได้ทั้งหมดมาต่อยอดผลิตสินค้า ที่มุ่งเน้นและใส่ใจในด้านคุณภาพแบบ 100%  ตลอดจนให้ความสำคัญกับการวิจัยและพัฒนามาอย่างต่อเนื่อง โดยมีการลงทุนกับห้อง Lab เพื่อเสริมศักยภาพการคิดค้นวิจัยและพัฒนาผลิตภัณฑ์อย่างไม่หยุดยั้งตอกย้ำความเชี่ยวชาญด้านยาง Tubeless (TL)   อย่างเต็มตัว
นอกจากยอดขายยาง Tubeless(TL) ที่ได้รับความนิยมมากขึ้นอย่างต่อเนื่อง อีกปัจจัยหนึ่ง ที่ชี้ให้เห็นได้อย่างชัดเจนถึงความก้าวหน้าของเทรนด์ยานยนต์ นั่นคือ รถไฟฟ้า (EV) ไม่ว่าจะเป็นรถยนต์ หรือรถจักรยานยนต์ ที่เรียกได้ว่ามีการเข้าสู่ตลาดเร็วกว่าที่คาดการณ์ไว้ ทำให้ต้องมีการเตรียมความพร้อมเพื่อรองรับตลาดกลุ่มนี้ด้วย ซึ่งขณะนี้บริษัทฯได้ออกผลิตภัณฑ์ยางรถจักรยานยนต์ไฟฟ้ารุ่นแรก ที่เป็นยางสำหรับรถไฟฟ้าแบบ 100% ภายใต้ชื่อ ELITE เพื่อใช้กับรถไฟฟ้า เป็นยางที่ประหยัดพลังงาน มีน้ำหนักเบา แต่โครงสร้างยางมีความแข็งแรง เพื่อรองรับกับรถไฟฟ้าที่มีรอบความเร็วที่สูงมาก ค่ายแรกที่ไว้วางใจให้ทางเราผลิตให้คือ บริษัท อีทราน (ไทยแลนด์) จำกัด เพื่อใช้กับรถไฟฟ้ารุ่น MYRA
“ปัจจุบัน ยาง Tubeless (TL)  สำหรับมอเตอร์ไซค์  เริ่มเป็นที่นิยมในประเทศไทยได้ไม่นานนัก ทำให้ผู้บริโภคมีคำถามกับการใช้งานพอสมควร เพราะเรามีประสบการณ์ในการจำหน่ายยาง Tubeless ไปยังต่างประเทศมานานแล้ว เราจึงอยากจะแชร์ประสบการณ์ความรู้ที่เรามี ให้กับกลุ่มผู้บริโภคที่ใช้ยางล้อประเภทนี้ ที่มีข้อสงสัยแต่ยังหาคำตอบไม่ได้ ไม่ว่าจะเป็นเทคนิค การแก้ไขปัญหาต่าง ๆ วิธีใช้งาน การเลือกซื้อยางที่ถูกต้อง หรือเรื่องอื่น ๆ ที่เกี่ยวกับยาง Tubeless (TL) เราก็จะให้ข้อมูลความรู้เหล่านี้อย่างเต็มที่” นายชัยสิทธิ์ กล่าว